Edasi  maksab veel see tingimus, et reproduktsioon ainult siis õnnestab, kui koondatud tähelepanek dispositsiooni elus­tab. Ilma otsimata, ilma püüdmata tuleb vähe asju meelde. Sellepärast maksavad reproduktsiooni kohta järgmised seadused: Ettekujutus reprodutseeritakse siis, kui jälg ehk d i spοsitsiοon just tähelepaneku sihis seisab. Seda seadust kutsutakse otsekoheseks, sest et siin tähelepaneku ja ettekujutuse vahel mingit vaheliiget ei ole. Kui aga, nagu sagedasti juhtub, ühte ettekujutust tema ümb­ruse abil  meelde tuletatakse, siis ilmub kaudne reproduktsioon. Pilved toovad välgu ettekujutuse, kuu jälle tähtede kuju enesega kaasa. Sellest omandame kaudse reproduktsiooni seaduse: Ettekujutus reprodutseeritakse, kui tema dispositsioon teise seesuguse dispositsiooni ligidal seisab, mis ise tähelepaneku sihi alla käib. Nii ei või ilma tähelepanemata mingisugust reproduktsiooni sündida.